DÔVODOVÁ SPRÁVA

A. Všeobecná časť 

    Návrh novely vyhlášky, ktorou sa mení a dopĺňa vyhláška č. 300/2009 Z. z. , ktorou sa vykonáva zákon Národnej rady Slovenskej republiky č. 215/1995 Z.z. o geodézii a kartografii v znení neskorších predpisov v znení neskorších predpisov predkladateľ predkladá z vlastnej iniciatívy.  

Novelou predkladateľ sleduje pokroky v technológii geodetických a kartografických činnosti (napr. meracie postupy či moderné technológie) a tie preniesť aj do v legislatívneho prostredia. Cieľom je legislatívne upraviť postavenie Slovenskej priestorovej a observačnej služby (SK POS), ktorá umožňuje prístup ku geodetickým základom prostredníctvom služieb mobilných operátorov a zároveň predmetná služba uľahčuje prístup ku geodetickým základom. 
Ďalším cieľom novely vyhlášky je zadefinovať a precizovať činnosti autorizovaných geodetov a kartografov pri geodetických a kartografických činnostiach vo výstavbe. 
    
 Návrh novely vyhlášky je v súlade s Ústavou Slovenskej republiky a s ostatnými všeobecne záväznými právnymi predpismi. 

Predložený návrh vyhlášky nebude mať finančné, ekonomické, environmentálne vplyvy, ani vplyvy na zamestnanosť, podnikateľské prostredie a informatizáciu spoločnosti. 

Navrhovaná novela vyhlášky nebude mať negatívny  vplyv na štátny  rozpočet, rozpočty obcí a rozpočty vyšších územných  celkov.